Ker

Ker zo ur ger a gaver a-gozh el lec'hanvadurezh vrezhonek hag en anvioù-tiegezh tennet anezho. Dont a ra eus kêr. A-wechoù e vez skrivet o varennañ al lizher K evel se : Ꝃnetra e-lec'h Kernetra.

Nevesoc'h en istor eo deuet ar pleg da implijout Ker evit reiñ anvioù da draoù all, evel tier.

Sterioù all zo gant ar gêr ker e brezhoneg avat : 
 ker (anv-gwan) : karet, evel e "mignon ker",
 ker (anv-gwan), kontrol marc'had-mat,
 ar c'her (anv boutin), er ventoniezh.
 Anvioù-lec'h kozh

18 250 a lec'hanvioù e Ker- a zo, e Breizh-Izel dreist-holl. E Breizh-Uhel e gaver ar stumm Car- hag e Bro-Gembre ar stumm Caer-. Setu un nebeud skouerioù :
 Kernev
 ar Gerveur (Ker + Meur)
 Kerango 
 Kerbêr
 Kergelenn
 Kergoad
 Kergrist
 Kerien
 Kermabon
 Kermoal pe Kervoal
 Kervaria...
Kêrioù zo e Breizh a grog gant Ker-, un nebeud skouerioù : 
 Kerlouan
 Ar Releg-Kerhuon
 Kergrist-Moeloù
 Kerglof
 Kerhouarn
 Kerricharzh-an-Arvor
 Kervignag
 Kernaskledenn
 Kerc'hfaou
 Kernitron-al-Lann
 Kerverner-Raez...
Karterioù zo ivez :
 Keryann e Roazhon
 Ker Cadelac e Loudieg
 Kerinou, Kerichen, Keredern ha Kerbêr e Brest
 Kerfeuteun, Kercaradec ha Kermoysan e Kemper
 Kervenanec en Oriant
 Kergado e Gwened
 Kerlede e Sant-Nazer

Lec'hioù all :
 Tourioù-tan evel hini Kermorvan, hini Kerbel, hini Kergadeg, hini Kernevest, hini Kerlede, hini Kerprijent, hini Kereon, etc. 
 porzh-pesketa ha bon splujerezioù Keroman en Oriant
 Keranna, lesanv Santez-Anna-Wened, lec'h-pirc'hirinañ e-kichen an Alre
 Stad Kerhuel e Kemper
 Koad Keroual e-kichen Brest
 kêriadenn skouer Kerhinet e Sant-Lefer, er Briver

 En estrennvro 
Kêrioù en estrennvro hag a grog gant Ker- e brezhoneg :
 Kêrdiz, kêr-benn Bro-Gembre
 Kergustentin, kêr-benn kozh an Impalaeriezh otoman, e Turkia bremañ
 Kêrgent, Canterbury e Bro-Saoz
 Kergustent, Coutances e Normandi
 hag ivez an inizi Kergelenn hag an Inizi Kermadeg, en hantervoul su 

 Er broioù keltiek 
E Bro-Gembre e kaver ar rakger Car pe Caer, evel e Cardiff pe Caerdydd e kembraeg.

E Bro-Skos ez eus ur gêr anvet Kirkintilloch e saozneg. Kir- a zeu eus ar predeneg kozh "ker" pe "caer", "kreñvlec'h". Ker Pentaloch eo an anv e predeneg. Un c'heñvlec'h a oa eno da vare an impalaeriezh roman.

Castlecary zo ur gêriadenn istorel e Bro-Skos, dont a ra -cary eus ker ivez.

 Digouezh ar Pireneoù 
En Ariège e kaver an anv-lec'h Ker pe Cair a-wechoù. Talvezhout a ra kement ha « penn roc'h» pe « kribenn roc'h ». Mougevioù Ker Massat zo mougevioù ragistorel brudet er c'horn-bro-se. N'eus netra da welout gant ar ger brezhonek.

 Anvioù-tiegezh 

An anvioù-tiegezh brezhonek hag a grog gant Ker- a c'hall bezañ tennet eus anvioù-lec'h pe eus un atant gant anv un den war-lerc'h, da skouer : 
 Kerbaol, Kersimon Keryann hag all, hag all...
 Kergrist
 Kermoal ha de Kermoal
 Kervella
 Kernaleguen
 Kervern
 Kerneis
 Kervegan
 Kermadeg
 Kergelenn

A-wechoù eo bet brezhonekaet anvioù romanek, da skouer La Villemarquée e Kervarker, ha Moulinsart e Kervilin e troioù-kaer Tintin.

Kershaw zo un anv-tiegezh saoznek. Dont a ra eus "kirk", iliz, ha "shaw", bodad gwez.

Kerr (skrivet ivez Ker, Kear, Carr, Carre ha Cares) zo un anv-tiegezh skosat hag a zeu eus William de Ker, un Norman bet staliet eno en .

 Anvioù nevez savet abaoe ar  kantved 
Adalek fin an  kantved, p'en deus kroget an touristerezh kouronkañ da zioren e Breizh, eo deuet ar c'hiz da envel e zi, ha dreist-holl e eilti war bord ar mor, gant Ker + un anv-bihan, pe c'hoazh Keravel, etc. Un niver bras kenañ a dier zo bet anvet evel-se war holl aodoù Breizh, hag en Argoad ivez a-wechoù. Brezhonek, gallek pe gallekaet e vez an anv-bihan peurliesañ. Skouerioù e-leizh eus ar pleg-se a zo, tier-vakañsiñ prevez met ivez kenkizoù,  manerioù ha letioù savet gant tisavourien vrudet, da skouer ar c'henkizoù rummet Ker Vary ha Ker Louisic er Baol, pe e Pornizhan kenkizoù Ker Souveraine, Ker Gaïdic (tro-dro 1880) ha Ker Juliette hag a zo hiziv un domani gant letioù-annez touristel hag ur preti.

Lec'hioù zo zo bet anvet gant Ker ivez, evit abegoù liesseurt : 
 Kerfank, lesanv kamp Arme Breizh e-pad Brezel 1870
 Kêr-Vreizh, ur greizenn sevenadurel e Pariz
 Kampus Kerlann e-kichen Roazhon, loc'het er bloavezhioù 1990.

Embregerezhioù ha mediaioù zo o deus kemeret un anv graet gant Ker ivez, a-wechoù gant ur ger gallekaet pe saoznek :
 kalzig merkoù chistr o deus un anv e Ker- : Kerné, Kerisac, Kerloïck, Kermabo, etc.
 Ker Cadélac, ur merk kouignoù ha gwastili krouet gant Daniel Kermeur
 Kering, anv ur stroll eus genad ar moed savet gant ar rakger brezhonek Ker- hag al lostger saoznek -ing
 Kernews, ur skingomz eus Bro-Wenrann

Traoù all :
 ar c'hersantit, ur maen tennet e anv eus Kersanton, ur gêriadenn e Loperc'hed e Morlenn Brest.

 Anvioù el lennegezh
 Kêr Is, ur gêr vojennel, kêr ar Roue Marc'h
 Kerambreoù, skol sorserez Harry Potter (Hogwarts en doare orin)
 Kêr al loened, ur romant distopek gant George Orwell
 Kerascoët, anv-arzour ar c'houplad treserien bannoù-treset Marie Pommepuy ha Sébastien Cosset

 Pennadoù kar 
 K barrennet
 Kêr, an anv boutin
 Caer
 Ville
 Villa
 Vila
 Town
 Ton
 City
 Stadt
 Grad
 Castro
Rummad:Lec'hanvadurezh vrezhonek
Rummad:Anvioù-tud brezhonek